《湖光山色楼以冻合玉楼寒起粟分韵得楼字》
元代·于立

凝云变晴景，积雪满山丘。公子延绮席，美人回綵舟。

逶迤度飞阁，窈窕接层楼。微飙散轻霭，寒光抱空浮。

勿云歌钟乐，适为窭者忧。愿言均此施，荣名及千秋。

作者简介：南康庐山人，字彦成，号虚白子。博学通古今，善谈笑。不求仕进，以诗酒放浪江湖间。有《会稽外史集》。